Осипова Ирина баскетболех ловза йолаелла Москохахь. Цуьнан хьалхара тренер вара А. Орехов. Иринин дуьххьарлера клуб хилира «Глория» (Москох). 2000 шарахь дуьйна иза ловзуш ю Баскетболех лозаран Российн гулйина командехь, дуьненайукъара яккхийрачу турнирех цуо юкъах ца йитира 2005 шеран Европин чемпионат бен. Осипова левзира «Динамо» (Москох), УГМК (Екатеринбург), «Элицур» (Исраил), ВБМ-СГАУ (Самара) командашкахь. 2005 шарахь левзира Москохан областан хьалха «Спартак» олуш хиллачу «Спарта&К» командехь. 2006 шарахь левзира WNBA «Детройт Шок» юкъахь 2 матчехь. 2012 шеран Олимпийн ловзарел тӀаьхьа левзира Истмалин  университетан командехь. 2016 шарахь декрете яхара, амма баскетболан карьера чекхъяккха планаш яцара.